PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT 
asupra Proiectului de Lege pentru modificarea şi completarea Legii nr.35/1994 privind timbrul literar, cinematografic, teatral, muzical, folcloric, al artelor plastice, al arhitecturii şi de divertisment 

 Proiectul de Lege pentru modificarea şi completarea Legii nr.35/1994 privind timbrul literar, cinematografic, teatral, muzical, folcloric, al artelor plastice, al arhitecturii şi de divertisment a fost transmis Comisiei pentru cultură, arte, mijloace de informare în masă, cu adresa nr.  P. L. - x  249 din 12 iunie 2012.

Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru buget, finanţe şi bănci şi  Comisiei juridice, de disciplină şi imunităţi, care au avizat negativ proiectul de lege. Comisia a examinat avizul favorabil, cu observaţii şi propuneri, emis de Consiliul Legislativ cu nr. 1363/20.11.2011 precum şi Punctul de vedere al Guvernului nr. 312 din 15 martie 2013, care nu susţine adoptarea acestui proiect de lege.

Potrivit prevederilor art. 73 din Constituţia României, republicată, proiectul de lege face parte din categoria legilor ordinare. 


Iniţiativa legislativă a fost adoptată de Senat în calitate de primă Cameră sesizată, în şedinţa din 29 mai 2012, în condiţiile art. 75 alin. (2) teza a III a din Constituţia României, republicată. 


Proiectul de  lege are ca obiect  de  reglementare  modificarea şi completarea Legii nr.35/1994 privind timbrul literar, cinematografic, teatral, muzical, folcloric, al artelor plastice, al arhitecturii şi de divertisment, republicată, prin includerea în prevederile acestui act normativ a spectacolelor de circ.

Comisia a reluat dezbaterile asupra proiectului de lege în şedinţa din data de 16 aprilie 2013. 

În conformitate cu prevederile art. 54 din Regulamentul Camerei Deputaţilor, republicat, la lucrările Comisiei a participat, din partea Ministerului Culturii, domnul Radu Boroianu, secretar de stat. 


La lucrările Comisiei au fost prezenţi 17 deputaţi din totalul de 21 membri ai Comisiei.

Raportul Comisiei a fost adoptat cu unanimitatea voturilor celor prezenţi în sală în momentul votului.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare.
În urma dezbaterii, Comisia pentru cultură, arte, mijloace de informare în masă propune respingerea Proiectului de Lege pentru modificarea şi completarea Legii nr.35/1994 privind timbrul literar, cinematografic, teatral, muzical, folcloric, al artelor plastice, al arhitecturii şi de divertisment.
Motivaţia respingerii se întemeiază pe următoarele considerente:

· în Anexa 8 la Ordinul nr. 2823/1566/2003 pentru aprobarea Normelor metodologice privind perceperea, încasarea, utilizarea, evidenţa şi controlul destinaţiei sumelor rezultate din aplicarea timbrului literar, cinematografic, teatral, muzical, folcloric, al artelor plastice, al arhitecturii şi de divertisment, precum şi procedura de solicitare şi comunicare a opţiunilor titularilor de drepturi de autor sau ale titularilor de drepturi conexe dreptului de autor ori, după caz, ale moştenitorilor acestora, cu modificările şi completările ulterioare, se precizează:

„Potrivit prevederilor art. 1 alin. (1) lit. h) din Legea nr. 35/1994 timbrul de divertisment se determină prin aplicarea procentului de 3% la preţul unui bilet şi se adaugă acestuia. Timbrul de divertisment se percepe pentru spectacolele artistico-sportive, altele decât cele la care se aplică alte timbre, si pentru spectacolele de circ organizate în ţară.”   

     PREŞEDINTE,

                  SECRETAR,


        Gigel – Sorinel ŞTIRBU
                 Florin-Costin PÂSLARU
Consilieri parlamentari,
       Cristina Dan

       Dan Kalber

